मख’जाथावदि, बरचलानिफ्राय सिंङिमारि, भैरागुरि पथार, साखिपुख्रि जानानै भङामन्दिरसिम थांनाय गं जि गामिनिबो बांसिन गामिनि रायजोया हान्थिग्रा दोंसेल’ लामा आथिखालाव खनसे अखा हाब्लानो फुख्रि, हाखरनि महर लानायजों लोगोसे जमराजाजों नासय जानाय बायदि नासय जादों रायजोया। बोसोर बोसोर हमना जायगानि रायजोया हानथिनाय बेलायाव गाज्रि हालोदाव मोगा मोगि जानानै फैदोंब्लाबो दासिमहा लागै नै खेब एम.एल.ए. मासियाव जिरायनो हानाय जायगानि एम.एल.ए. गणेश कुमार लेम्बुया जेबो रोखोमनि राहा लायैयाव जोबोद दुखु फोरमायो रायजोया। एम.एल.ए. बिथांङा जौगाखांनायनि मुंङाव गाहाय राजखान्थि खालामना ओनचोलनि थागिबि सुबुंथासारि ओनचोलनि रायजोखौ नासयना जेबोरोखोमनि सरखारि बिथांखिनि मोनथायखौ रानना होयैयाव अजद खालामदों नासय जानाय रायजोया।